АҞӘА, жәабран 5 - Sputnik. Аԥсны атуризм аминистр Ҭеимураз Хышба Урыстәыла атуризм азы Афедералтә маҵзура ахада Зарина Догузова дылԥылеит ҳәа аанацҳауеит аусбарҭа апресс-маҵзура.
Аганқәа азыхиоуп аусеицуразы Амеморандум анапаҵаҩра.
Хышбеи Догузовеи иара убасгьы иалацәажәеит Москватәи жәларбжьаратәи ацәыргақәҵа MITT аҳәаақәа ирҭагӡаны аинырратә планқәа. Ацәыргақәҵа Урыстәыла иналукааша цәыргақәҵоуп акатегориа "Атуризми аԥсшьареи" аганахь ала. 2020 шықәсазы апандемиа иахырҟьаны ацәыргақәҵа мҩаԥгамызт. Аԥсны есснагь MITT иалахәылоуп.
Уаанӡа адырра ҟаҵан Москва ақалақь атуризм азы Аилак анапхгаҩы Екатерина Проничевеи Аԥсны атуризм аминистр Ҭеимураз Хышбеи атуризм аусхк аҟны аилибакаареи аусеицуреи рзы Амеморандум рнапы аҵарҩит ҳәа.
Иара убас шәаԥхьар ҟалоит:
- Аԥсны атуризм аминистрреи Москва атуризм азы аилаки аусеицуразы еиқәшаҳаҭхеит
-
Аԥсни Урыстәылеи ртуристтә усбарҭақәа аусеицуразы Амеморандум рнапы аҵарҩит